Uanset ophav, så begyndte legenden at sprede sig i begyndelse af 12. århundrede, da forlydender om et besøg af [[ærkebiskop]]pen af Indien i [[Konstantinopel]], og af [[patriark (titel)|patriarken]] af Indien i Rom hos paven florerede på [[Callixtus II]]’s tid (1119 – 1124).<ref>Silverberg, pp. 29–34.</ref> Det er dog uvist om disse besøg af Indiske kristne nogensinde har fundet sted, da alle beretningerne om dem er andenhånds. Om ikke andet så skriver [[Otto af Freising]] i ''Chronicon'' fra 1145, at han det forgående år ved [[Eugenius III]]’s hof i [[Viterbo]] havde mødt en person ved navn Hugo, som var biskop i [[Jabala]] i Syrien.<ref>Halsall, Paul (1997). [http://www.fordham.edu/halsall/source/otto-prester.html "Otto of Freising: The Legend of Prester John"] {{Webarchive|url=https://web.archive.org/web/20070913173346/http://www.fordham.edu/halsall/source/otto-prester.html |date=13. september 2007 }}. Internet Medieval Sourcebook. Retrieved June 20, 2005.</ref><ref>Silverberg, pp. 3–7</ref> Hugo fungerede som udsending for [[Raimond af Antiokia|Raimond]] fyrste af [[Antiokia]], som søgte assistance fra de vestlige kongeriger efter [[belejringen af Edessa]]. Dette møde fik Eugenius til appellere til et [[2. korstog|nyt korstog]] til det [[Hellige land]]. Otto skrev at Hugo fortalte paven at Johannes, en nestoriansk kristen der både fungerede som konge og præst, havde erobret byen [[Ecbatana]] fra [[Persien|perserne]] under et stort slag få år før. Efterfølgende forsøgte Johannes tilsyneladende at nå frem til [[Jerusalem]] for at frelse [[Kongeriget Jerusalem]] fra dets fjender, men de opsvulmede vande i [[Tigrisfloden]] havde forhindret ham i at nå frem, og han var nu vendt tilbage til sit eget land.
Religion Fiktive_personer